UZNESENIE VLÁDY SLOVENSKEJ REPUBLIKY
č. 
z 

k návrhu na zmenu programovej štruktúry rozpočtovej kapitoly Ministerstva školstva SR s cieľom pretranformovania rezortného programu 02A na medzirezortný  program  Koordinácia prierezových aktivít a zabezpečovanie realizácie cieľov štátnej vednej a technickej politiky

Číslo materiálu:		
Predkladateľ:	minister školstva 	
Vláda
A.	schvaľuje
A.1. presun finančných prostriedkov v rozpočtovej kapitole Ministerstva školstva SR z rezortného programu – 02A Koordinácia prierezových aktivít a zabezpečovanie realizácie cieľov štátnej vednej a technickej politiky  do rezortného programu 022 - Vysokoškolské vzdelávanie a veda  vo výške 21 864 tis. Sk,
A.2. v rozpočtovej kapitole Ministerstva školstva SR pre rok 2003 zmenu rezortného programu – 02A Koordinácia prierezových aktivít a zabezpečovanie realizácie cieľov štátnej vednej a technickej politiky na medzirezortný program s účastníkmi podľa prílohy č.1 k tomuto materiálu;
B. ukladá
ministrovi financií
B.1. vykonať po predložení žiadosti Ministerstva školstva SR o vykonanie rozpočtového opatrenia a v spolupráci so zainteresovanými správcami rozpočtových kapitol úpravy záväzných ukazovateľov rozpočtu kapitoly Ministerstva školstva SR a dotknutých kapitol;
Termín : do 10 dní po doručení žiadosti o vykonanie rozpočtového opatrenia

ministrovi školstva
ministrovi životného prostredia
ministrovi pôdohospodárstva
ministrovi zdravotníctva
predsedovi Slovenskej akadémie vied

B.2. zapracovať do štruktúr programového rozpočtovania svojich rozpočtových kapitol schválené podprogramy medzirezortného programu „Koordinácia prierezových aktivít a zabezpečovanie realizácie cieľov štátnej vednej a technickej politiky“.
Termín: do 15 dní od schválenia materiálu